
చెన్నై: జల్లికట్టు కోసం జరిగిన మెరీనా విప్లవం ముగింపు రోజున చోటుచేసుకున్న హింసాత్మక సంఘటనలపై ముఖ్యమంత్రి పన్నీర్సెల్వం సభలో చేసిన ప్రకటనకు, మైలాపూరు డీసీపీ బాలకృష్ణన మాటలకు మధ్య విభేదాలున్నాయని, ఎవరి మాటలు నిజమో అబద్దమో తెలియక ప్రజలు అయోమయంలో కొట్టుమిట్టాడుతున్నారని స్టాలిన అన్నారు. శాసనసభలో సోమవారం ఉదయం ప్రశ్నోత్తరాల సమయం ముగియగానే స్టాలిన మాట్లాడుతూ జల్లికట్టు ఉద్యమం ముగింపు రోజున జరిగిన హింసాకాండపై ముఖ్యమంత్రి ఈనెల 27న సభలో ఇచ్చిన వివరణకు, మైలాపూరు డీసీపీ పాత్రికేయుల సమావేశంలో చేసిన వ్యాఖ్యలకు పొంతనలేదన్నారు. నడుకుప్పం చేపలమార్కెట్ను సంఘ విద్రోహక శక్తులు నిప్పంటించారని ముఖ్యమంత్రి చెబుతుండగా, ఆ మార్కెట్ను స్థానికులు తగులబెట్టారని డీసీపీ ప్రకటించారని అన్నారు. ఈ విషయంలో ఏది నిజమో స్పష్టం చేయాలన్నారు. జల్లికట్టు హింసాకాండపై సమగ్రమైన విచారణ ముగియకముందే పోలీసు ఉన్నతాధికారి ఇలా మాట్లాడటం విడ్డూరంగా ఉందన్నారు. రాష్ట్రంలో రెండు రకాల పరిపాలన కొనసాగుతోందని స్టాలిన ఆరోపించారు. స్పీకర్ ధనపాల్ జోక్యం చేసుకొని రాష్ట్రంలో ఒకే పాలన జరుగుతోందని, సభలో సీఎం ఉన్నప్పుడు ఇలా మాట్లాడకూడదని హితవు చెప్పారు. ఆ తర్వాత స్టాలిన మాట్లాడుతూ పాత్రికేయుల సమావేశంలో డీసీపీ మాట్లాడేందుకు ముఖ్యమంత్రి పన్నీర్సెల్వం అనుమతి ఇచ్చారో లేదో సభకు తెలపాలన్నారు.

chennai: jallikattu kosam jarigina merina viplavam mugimpu rojuna chotuchesukunna himsaatmaka sanghatanalapai mukhyamantri pannirselvam sabhalo chesina prakatanaku, mylapuru dcp balakrishnana maatalaku madhya vibhedaalunnaayani, evari maatalu nijamo abaddamo teliyaka prajalu ayomayamlo kottumittaadutunna stalina annaru. saasanasabhalo somavaram udayam prasnottaraala samayam mugiyagaane stalina maatlaadutuu jallikattu udyamam mugimpu rojuna jarigina himsaakaandapai mukhyamantri eenela 27na sabhalo ichina vivaranaku, mylapuru dcp paatrikeyula samavesamlo chesina vyaakhyalaku pontanaledannaru. nadukuppam chepalamaarketnu sangha vidrohaka saktulu nippantinchaarani mukhyamantri chebutundagaa, aa maarketnu sthaanikulu tagulabettaarani dcp prakatinchaarani annaru. ee vishayamlo edhi nijamo spashtam cheyalannaru. jallikattu himsaakaandapai samagramaina vichaarana mugiyakamunde polisu unnataadhikaari ilaa matladatam vidduuramgaa undannaaru. rashtramlo rendu rakala paripaalana konasagutondani stalina aaropinchaaru. speaker dhanapal jokyam chesukoni rashtramlo oke paalana jarugutondani, sabhalo cm unnappudu ilaa matladakudadani hitavu cheppaaru. aa tarvaata stalina maatlaadutuu paatrikeyula samavesamlo dcp matladenduku mukhyamantri pannirselvam anumati icharo ledho sabhaku telapaalannaaru.